PÁLYÁZATI FELHÍVÁS
a Veresegyház 1466/3 hrsz-ú, természetben a Göncz Árpád tér 1. alatti 

üzlethelyiség (117) bérbeadására
1. Kiíró megnevezése, székhelye

Váci Mihály Művelődési Központ
2112 Veresegyház, Köves u. 14.
2. Kapcsolattartó

Információ munkaidőben 8:00 – 16:00 óra között:

Telefon: 06-70/503-0338

E-mail cím: innoterem@gmail.com 

3. A pályázat jellege:

Az önkormányzat vagyonának értékesítése, hasznosítása során alkalmazandó szabályokról szóló 13/2008. (IV. 30.) önkormányzati rendelet és az önkormányzat tulajdonában álló, nem lakás céljára szolgáló helyiségek bérletéről szóló 16/2026. (IX. 24.) önkormányzati rendelet alapján vagyonhasznosításra kiírt nyilvános pályázat.   

4. A pályázat célja

A pályázat célja a Veresegyház Város Önkormányzatának kizárólagos tulajdonát képező és a Kiíró vagyonkezelésében lévő, veresegyházi tulajdoni lapon nyilvántartott Veresegyház belterület 1466/3 hrsz-ú szabadidős és innovációs centrumban található 117. sorszámú, 17,9 m² alapterületű, helyiség hasznosítása bérbeadással a pályázatban foglalt feltételekkel. 

5. Bérleti konstrukció:

Pályázó az ajánlatát az alábbi, minimumárat tartalmazó táblázat figyelembevételével tegye meg. A minimumár feletti árajánlat kizárólag az alábbi táblázatban megadott licitlépcső betartásával fogadható el. 

	Üzlethelyiség minimális bérleti díja/hó:
	67.700,-Ft


	Pályázati biztosíték mértéke:
	7.200,-Ft

	Licitlépcső:
	10.000,-Ft


A jogügylet tárgyi adómentes, ezért a bérleti díj áfát nem tartalmaz. Amennyiben törvényi változtatás miatt Áfa-kötelessé válik, akkor az Áfa összegével megemelésre kerül. 

Pályázati biztosíték utalása: Váci Mihály Művelődési Központ 10402991-00027798-00000001 számú számlájára legkésőbb 2026. november 05. 16.00 óráig. A közlemény rovatban az érintett ingatlan helyrajzi számát és sorszámát kérjük feltüntetni. A pályázati biztosíték összege a nyertes pályázó esetében beszámításra kerül az óvadékba.
A biztosíték összegét a pályázati felhívás visszavonása esetén, valamint az ajánlatok érvénytelenségének megállapítása esetén az ajánlatok elbírálása után Pályázat kiírója Pályázónak visszaadja.

Nem jár vissza a biztosíték, ha:

a) a pályázó az ajánlati kötöttség időtartama alatt az ajánlatát visszavonta,

b) a pályázó az ajánlat benyújtását követően, de az eredményhirdetést megelőzően vonta vissza az ajánlatát,

c) a szerződés megkötésének meghiúsulása a pályázónak felróható, vagy az érdekkörében felmerült más okból hiúsult meg.

Bérleti szerződés megkötésével havi bérleti díj fizetési kötelezettség az elvárt, melyet havonta előre utalással fizet meg a nyertes pályázó. A bérleti díjat minden év január hónap 01-jét követően az előző évre vonatkozó, a KSH által kiadott fogyasztói árindexnek megfelelő mértékben jogosult a Bérbeadó az egész év vonatkozásában megemelni, melyről a bérlőt írásban értesíti.
Bérleti szerződés határozott idejű, időtartama 2027. július 1-jétől 2 év határozott időre köttetik.
A Kiíró tájékoztatja a Pályázót, hogy a Pályázó által végzett értéknövelő beruházásokat nem téríti meg sem a bérleti szerződés hatálya alatt, sem annak bármely okból történő megszűnése esetén. Továbbá értéknövelő beruházást kizárólag Veresegyház Város Önkormányzatának előzetes írásos hozzájárulásával valósíthat meg.
6. A benyújtandó pályázat kötelező tartalmi elemei

A bérleti szerződésben kizárólag azon személy jelölhető meg szerződő félnek, aki a jelen pályázatban, mint ajánlattevő pályázó megjelölésre került.
Pályázó kizárólag saját nevében nyújthat be pályázatot. 
Pályázó természetes és jogi személy lehet.

Pályázó nem lehet bejegyzés, felszámolás, végelszámolás és csődeljárás alatti vállalkozás.
A bírálat során előnyt jelent a pályázati eljárásban szereplő helyiségre vonatkozóan fennállt korábbi bérleti jogviszony.

Pályázó pályázatát az erre a célra szolgáló pályázati adatlapon nyújthatja be, annak 8. pontjában meghatározott kötelező mellékletekkel együtt. 
7. A pályázat értékelési szempontjai

A Kiíró az ajánlatok bírálati szempontjaként az összességében legelőnyösebb ajánlatot határozza meg. Az ajánlott havi bérleti díj összege a meghatározó a bírálat során. Bírálat és értékelő táblázat kitöltése kizárólag az érvényes pályázatok esetében történhet meg.
Érvényesnek az a pályázat tekinthető, amely a pályázati adatlapot hiánytalanul kitöltötte és a pályázati adatlapon feltüntetett mellékleteket hiánytalanul csatolta, valamint a pályázati biztosítékot határidőre átutalta.

Érvénytelen pályázatok bírálat nélkül kerülnek elutasításra.
8. Bírálati szempontok (maximális pontszám: 90):

Az alábbi értékelő tábla alapján történik a pályázatok kiértékelése.

	Értékelési szempont
	Maximálisan adható pontszám
	Elért pontszám

	amennyiben az ajánlott havi bérleti díj összege a minimum ár

amennyiben az ajánlott havi bérleti díj összege legalább a minimum ár + 1x-es licitlépcső (10.000,-Ft)

                                           + 2x-es licitlépcső (20.000,-Ft)

                                           + 3x-os licitlépcső (30.000,-Ft)

	veresegyházi székhely/telephely
	10
	

	jelenleg is bérlője az üzlethelyiségnek
	35
	

	szerződés időtartama 2 év
	0
	

	Összesen
	90
	


Érvényes az előírt csatolmányokkal benyújtott pályázat, ha az eléri a minimum 45 pontot.
9. Ajánlati kötöttség

A nyertes Pályázó az eredményhirdetést követően, legkésőbb 2027.05.31. napjáig bérleti szerződést köt, melyben a pályázatában foglaltakat és a fizetési kötelezettséget köteles vállalni. 
10. A pályázati ajánlatok beadásának helye, módja és ideje

A pályázat beadható: 2026.10.22-től 2026.11.05-én 16:00 óráig
A beadás helye: Váci Mihály Művelődési Központ Innovációs Centrum 2112 Veresegyház, Göncz Árpád tér 1., Recepció
A pályázatot kizárólag személyesen lehet benyújtani, zárt, sértetlen borítékban. A borítékra az alábbi szöveget kell ráírni „Pályázat Veresegyház 1466/3 hrsz-ú 117. sorszámú helyiség bérbevételére”.

Pályázatok bontása: 2026.11.06-án 13:00 óra. (Innovációs Centrum 2112 Veresegyház, Göncz Árpád tér 1.)
A bontáson az értékelő bizottság tagjai és a pályázó(k) vesznek részt. 
A pályázati eljárásban hiánypótlásra egy alkalommal 2026.11.10-én 09:00 óráig van lehetőség a pályázati ajánlatok beadásának helyén.
11. A pályázónak az ingatlan bérlete kapcsán vállalt kötelezettségei: 

A pályázati eljárásban kizárólag olyan pályázó vehet részt, aki vállalja, hogy a Kiíróval és Veresegyház Város Önkormányzatával szemben bármilyen jogügyletből eredő lejárt tartozását legkésőbb a pályázat benyújtásának határidejéig teljes mértékben kiegyenlíti. Ennek elmaradása esetén a pályázót ki kell zárni a pályázati eljárásból.

Bérleti szerződés megkötése legkésőbb 2027.05.31-ig. A bérleti szerződésben foglalt első havi bérleti díj, valamint a bérleti díjnak megfelelő 2 havi óvadék megfizetése legkésőbb 2027.05.31. napja lehet, az óvadék összegébe beszámításra kerül a pályázati biztosíték összege.
Birtokbaadás határideje: 2027.07.01. 

12. Versenytárgyalás helye és ideje:
Tárgyalás időpontja: 2026.11.10. 11:00 óra. (Váci Mihály Művelődési Központ Innovációs Centrum 2112 Veresegyház, Göncz Árpád tér 1.)

Pontszámegyenlőség esetén a megajánlott magasabb bérleti díj összege dönt. Amennyiben azonos a bérleti díj összege, akkor licitlépcsős versenytárgyalásra kerül sor.

A versenytárgyaláson kizárólag érvényes pályázatot leadó pályázók indulhatnak, ahol a versenytárgyalás célja a licitálás az 5. pontban foglaltak betartása mellett abban az esetben, ha a pontozás során a megajánlott ár azonos és holtverseny alakul ki.  

A versenytárgyaláson licitáló pályázó kizárólag az érvényes pályázati anyag szerinti aláírási jogosult személy vagy meghatalmazottja lehet. Meghatalmazott részvétele esetén ügyvéd/közjegyző előtt tett nyilatkozat vagy teljes bizonyító erejű magánokirat a helyszínen történő bemutatása fogadható el. 
13. A pályázat elbírálása

A legjobb ajánlattevőről az értékelő bizottság legkésőbb a versenytárgyalás lezárultát követően 2 munkanapon belül felterjesztési javaslatot tesz a döntéshozó Váci Mihály Művelődési Központ igazgatója felé.
Kiíró fenntartja magának a jogot arra, hogy a pályázatot az eljárás bármely szakaszában, indoklás nélkül eredménytelenné nyilvánítsa. A Kiíró fenntartja a jogot, hogy a pályázat(ok) megismerését követően indokolás nélkül eredménytelennek nyilvánítsa az eljárást. Kiíró képviseletében az igazgató jogosult eljárni.
Veresegyház, 2026. október 22.
Teszáry Miklós s.k.










igazgató
